Identifikácia bariér na vysokých školách v SR
Národný prieskum medzi študentmi a zamestnancami vysokých škôl
Univerzita Komenského v Bratislave, Centrum podpory študentov so špecifickými potrebami

Text na webovú stránku v slovenskom jazyku – študenti 
Milé študentky, milí študenti,

pozývame Vás zapojiť sa do národného prieskumu zameraného na identifikáciu informačných a fyzických bariér vo vysokoškolskom prostredí.

Anonymný dotazník je určený najmä študentom so zdravotným znevýhodnením alebo špecifickými potrebami, vítané sú však skúsenosti všetkých študentov, ktorí sa počas štúdia stretávajú s prekážkami pri prístupe k informáciám, službám, výučbe či pri využívaní priestorov vysokej školy.

Dotazník je možné vyplniť od 7. do 23. októbra 2026 a jeho vyplnenie trvá približne 25 minút.

Vaše skúsenosti pomôžu identifikovať existujúce bariéry a navrhnúť opatrenia pre prístupnejšie vysokoškolské prostredie pre všetkých.

Dotazník v slovenskom jazyku nájdete na tomto odkaze: Identifikácia bariér na vysokých školách – dotazník pre študentov – SK verzia 

Bližšie informácie o prieskume nájdete na stránke projektu Identifikácia a analýza bariér na vysokých školách v SR.

Prieskum realizuje Centrum podpory študentov so špecifickými potrebami Univerzity Komenského v Bratislave v rámci projektu 2.12. Podporné opatrenia (podprojekt vysoké školy) Ministerstva školstva, výskumu, vývoja a mládeže SR.

Ďakujeme za Váš čas a ochotu podeliť sa o svoje skúsenosti. 

Milé študentky, milí študenti, 
zapojte sa do národného prieskumu zameraného na informačné a fyzické bariéry vo vysokoškolskom prostredí. Anonymný dotazník je určený najmä študentom so zdravotným znevýhodnením alebo špecifickými potrebami, vítané sú však odpovede všetkých študentov, ktorí sa počas štúdia stretávajú s rôznymi prekážkami.
Vaše skúsenosti môžu pomôcť pri vytváraní prístupnejšieho vysokoškolského prostredia pre všetkých. 
Dotazník môžete vyplniť od 7. do 23. októbra 2026.
Odkaz na dotazník pre študentov: Identifikácia bariér na vysokých školách – dotazník pre študentov – SK verzia 


Web projektu: Identifikácia a analýza bariér na vysokých školách v SR
Kontakt: cezap_ibon@uniba.sk
